Document ID: 31987R2368

*****
ΚΑΝΟΝΙΣΜΟΣ (ΕΟΚ) αριθ. 2368/87 ΤΟΥ ΣΥΜΒΟΥΛΙΟΥ
της 31ης Ιουλίου 1987
για την τροποποίηση του κανονισμού (ΕΟΚ) αριθ. 4035/86 για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 4035/86 (2), κατανέμει μεταξύ των κρατών μελών, για το 1987, ορισμένες ποσοστώσεις αλιείας για τα κοινοτικά σκάφη που αλιεύουν στην οικονομική ζώνη της Νορβηγίας και στην αλιευτική ζώνη γύρω από το Jan Mayen·
ότι η Νορβηγία αποφάσισε ότι, σε περίπτωση αλιείας με τράτες ή δανικές τράτες, απαγορεύεται, από τις 30 Απριλίου 1987, η απόρριψη αλιευμάτων γάδου και μπακαλιάρου εγκλεφίνου στα ύδατα που βρίσκονται στο εξωτερικό της μητροπολιτικής Νορβηγίας, προς Βορράν των 62° βορείου γεωγραφικού πλάτους και ανήκουν στην οικονομική ζώνη της Νορβηγίας· ότι το μέτρο αυτό ισχύει για τα κοινοτικά πλοία από τις 28 Μαΐου 1987·
ότι η Κοινότητα και η Νορβηγία προέβησαν σε διαβουλεύσεις σχετικά με πιθανές επιπτώσεις της απαγόρευσης αυτής στις αλιευτικές δραστηριότητες της κοινότητας στην αλιευτική ζώνη της Νορβηγίας·
ότι και τα δύο μέρη συμφώνησαν να χορηγηθεί συμπληρωματική ποσόστωση παρεμπιπτόντων αλιευμάτων στην Κοινότητα, έτσι ώστε να είναι δυνατή η πλήρης χρησιμοποίηση των ποσοστώσεων που έχουν κατανεμηθεί, βάσει του προαναφερόμενου κανονισμού, για τη σχετική περιοχή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 4035/86 του Συμβουλίου τροποποιείται ως εξής:
1. Ο πίνακας συμπληρώνεται ως εξής:
1.2.3.4 // // // // // Είδη
// Διαίρεση CIEM // Ποσοστώσεις
// Κατανομή
// // // // // Γάδος και μπακαλιάρος εγκλεφίνος (σαν παρεμπίπτοντα αλιεύματα) (4) // Ι, ΙΙ
// 240
160 // Γερμανία
Ηνωμένο Βασίλειο
Γαλλία
Πορτογαλία
Ισπανία // // // //
2. Προστίθεται η ακόλουθη υποσημείωση:
«(4) Ad hoc λύση για το 1987. Οι ποσοστώσεις αυτές περιλαμβάνουν, εντός των καθορισμένων από τη Νορβηγία ορίων, όλα τα παρεμπίπτοντα αλιεύματα που αλιεύονται συγχρόνως με τις ποσοστώσεις που προβλέπονται στον παρόντα κανονισμό, περιλαμβανομένων και των ιδιαίτερων ποσοστώσεων σεβαστού ( Sebastes mentella και Sebastes marinus) για το 1987.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 1987.

Labels: 18
6